text: Føroyska A-landsliðið við monnum hevur spælt tríggjar venjingardystir móti Póllandi í hesari øldini - og tapt allar.
text: #000001
text: Hósdagin spælir liðið hjá Håkani Ericson fjórða dystin í hesari EM-undankappingini. Føroyar hava higartil fingið eitt stig - tað var á útivølli móti Moldova.Eftir tveir heimadystir er nú aftur útidystur á skránni, og fyri fyrstu ferð nakrantíð skulu Føroyar spæla kappingardyst móti Póllandi. Hetta verður tó ikki fyrstu ferð, at londini hittast á A-landsliðsstigi hjá monnum ella í Póllandi.Sum yvirlitið á heimasíðuni hjá FSF vísir á, so hevur talan verið um tríggjar dystir, tríggjar sigrar til Pólland og samanlagt 1-12 í málúrttøku. Seinast londini spældu venjingardyst var í pólska býnum Wronki í mai 2006. Har endaði Jens Martin Knudsen sína tíð á landsliðnum. Tá 38-ára gamli málverjin spældi fyrra hálvleik og núverrandi málmansvenjarin á A-landsliðnum, Jákup Mikkelsen, spældi hin.Sí dómaraseðil hjá FaroeSoccer herHinir báðir venjingardystirnir millum Føroyar og Pólland eru spældir á venjingarlegnum í ávíkavist Spania og Kýpros. Í 2004 gekk heilt galið, tá eitt lið við spælarum úr so at siga bert pólsku deildini vann 6-0. Tvey ár frammanundan var talan um javnari dyst. Tá skoraði John Petersen í 2-1 tapi.Pólland hevur higartil vunnið á Albania á heimavølli men tapt útidystirnar móti Kekkia og Moldova og er harvið kroyst í bólkinum. Málið hjá Fernando Santos og hansara monnum er sjálvsagt EM-endaspælið. Í fjør kom Pólland í áttandapartsfinalurnar í HM-endaspælinum í Katar, har Frakland gjørdist endastøðin. Stóra stjørnan hjá Póllandi er 35-ára gamli metmaðurin, áleyparin úr Barcelona, Robert Lewandowski.Føroyar og Pólland spæla á PGE Narodowy leikvøllinum hósdagin 7. september klokkan 19.45. Portalurin verður við á ferðini úr Kastrup seinn i í dag - hópurin hevur síðani tíðliga í gjár fyrireika seg í Malmö.Sí eisini: A-landsliðið er byrjað at fyrireika seg
text: #000003
text: U21-landsliðið so at siga óbroytt
  13 nýggir venjarar fingið prógv
text: #000005
text: U21-landsliðið so at siga óbroytt
text: #000006
text: 13 nýggir venjarar fingið prógv
text: #000007